C 119/17

Revīzijas palātas ziņojums par revīziju saistībā ar Eiropas Centrālās bankas vadības darbības efektivitāti 2004. finanšu gadā ar Eiropas Centrālās bankas atbildēm

(2006/C 119/02)

PERSONĀLA POLITIKA

ECB budžets 2004. gadā bija 376,4 miljoni EUR, no kā personāla izmaksas bija 145,9 miljoni EUR (39 %) (2) .

Gadu gaitā ECB ir izstrādājusi saskanīgu personāla politiku, kas risina ECB vajadzības, tomēr vēl ir iespējams uzlabot tādas jomas kā personāla atlase, amata pakāpju noteikšana, disciplinārsodi un uzmākšanās un agresijas novēršana darbinieku vidū. Dažās no minētajām jomām Padomes direktīvas nav pilnībā ievērotas.

nodrošināt to, ka ECB personāla politika ir aptverošāka un tiek regulāri pārskatīta un tādējādi atjaunināta, ņemot vērā attīstību salīdzināma līmeņa starptautiskās organizācijās;

IEPRIEKŠĒJO APSVĒRUMU PĒCPĀRBAUDE

Centralizēti uzrauga tikai tos projektus, kas ir saistīti ar IT, un šāda uzraudzība tiek veikta tikai attiecībā uz IT resursiem. Pārējos projektus struktūrvienības vēl joprojām uzrauga vietēji, neveicot šādām darbībām neatkarīgu otrā līmeņa pārbaudi prioritāšu piešķiršanas, projektu apstiprināšanas un uzraudzības līmenī. Turklāt gandrīz vai pusei projektu, ko uzrauga centrālajā līmenī 2004. gadā, īstenošana kavējās par 20 % salīdzinājumā ar sākotnēji plānoto termiņu.

(1) 27. panta 2. punkts nosaka: “Šā Līguma 248. pants attiecas tikai uz ECB vadības darbības efektivitātes pārbaudi”. Organizatoriski noteikumi saistībā ar Eiropas Centrālo banku ir iekļauti EK Līguma 110. pantā.

(2) Ietverot 133,2 miljonus EUR kā tiešās atalgojuma izmaksas un 12,7 miljonus EUR kā netiešās personāla izmaksas, piemēram, pabalsti saistībā ar pieņemšanu darbā un pārcelšanos.

(3) Īstenojot organizatorisko izmaiņu programmu “ECB kustībā” jeb “ECB in Motion”, Valde veica vairākus darbinieku apsekojumus, lai uzlabotu ECB produktivitāti un efektivitāti.

(4) Termins “struktūrvienība” tiek izmantots kontekstā ar ECB “ģenerāldirektorātiem” un “direktorātiem”.

(5) OV C 286, 23.11.2004. un OV C 341, 4.12.2001.

(6) OV C 45, 20.2.2004.

EIROPAS CENTRĀLĀS BANKAS ATBILDE

Eiropas Centrālā banka (ECB) atzinīgi novērtē Eiropas Revīzijas palātas ziņojumu par 2004. finanšu gadu un izsaka gandarījumu par Revīzijas palātas atzinumu, ka ECB ir izstrādājusi saskanīgu personāla politiku atbilstoši tās galvenajām vajadzībām.

ECB pieņem zināšanai Revīzijas palātas konstatējumus un ieteikumus par veicamajiem uzlabojumiem. Šajā sakarā ECB par prioritāti uzskata dažādības politikas un uzmākšanās un agresijas novēršanas pamatprincipu izstrādi. Pašlaik darbs pie šiem jautājumiem tuvojas nobeigumam. Lai gan ECB prakse atbilst Eiropas Savienības direktīvu būtībai, ECB veiks tālākus uzlabojumus, lai nodrošinātu, ka tās noteikumi un iekšējā kārtība pilnībā atspoguļo šīs direktīvas. Visos politikas izstrādes projektos ECB ņem vērā norises ne vien līdzīgās starptautiskās organizācijās, bet arī Eiropas Centrālo banku sistēmas nacionālajās centrālajās bankās. Attiecībā uz noteikumu ievērošanu saistībā ar darbinieku atvaļinājumiem un prombūtni, īpaša uzmanība tiks pievērsta tam, lai tuvākajā nākotnē uzlabotu prombūtnes laika pārvaldību. Kas attiecas uz darba veikuma mērīšanu personāla vadībā, ECB ir nolēmusi pamazām uzsākt galveno darba izpildes rādītāju ieviešanu.

Svarīgākos IT un ar IT nesaistītos projektus vienmēr centralizēti uzraudzījusi ECB Projektu vadības komiteja. Kopš 2005. gada 3. ceturkšņa Projektu vadības komitejas centralizētā uzraudzība paplašinājās, aptverot visus ar IT saistītos projektus. Tādējādi tā ietver lielāko daļu ECB īstenoto projektu. Konsultantu un piegādātāju darba kvalitātes kontrole ietilpst vidējā posma vadības pienākumos.